ועדת הכספים, כנסת 17, פרוטוקול מספר 869, 2008-07-22 10:45

סטס מיסז'ניקוב: אני פותח את ישיבת ועדת הכספים בנושא תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה) (מס' 2), התשס"ח-2008 – עוטף עזה.

סטס מיסז'ניקוב: היו זמנים שכל האולם הזה היה מפוצץ כאשר דנו בתקנות פיצוי.

סטס מיסז'ניקוב: מה קרה עכשיו?

מיכל דויטש-הנר: זה רק תיקון מקיף קטן.

מיכל דויטש-הנר: כנראה מבחינתם זה כבר אצלם בכיס.

סטס מיסז'ניקוב: תמיד זה כך.

סטס מיסז'ניקוב: הם בכלל נהנים במשך שמונה השנים האחרונות.

מיכל דויטש-הנר: לא, אני מדברת על התיקון.

מיכל דויטש-הנר: הרי התיקון הזה נולד בישיבת הנהלת משרד האוצר שהייתה בשדרות.

מיכל דויטש-הנר: בעלי העסקים דיברו שם עם הנהלת האוצר וחשבו על דרכים נוספות שניתן אולי באיזושהי דרך במסגרת הכוללת שנקבעה על ידי ועדת הכספים, כאשר אישרתם את התקנות ב-24 במרץ, איך אפשר לשפר אותם.

מיכל דויטש-הנר: אם אתם זוכרים היו לנו ארבעה מקטעי פיצוי כאשר המקטע הראשון הוא המקטע שקראנו לו הרטרואקטיבי, מנובמבר 2006 עד דצמבר 2007, ועוד שלושה מקטעים בתוך 2008, ינואר עד אפריל, מאי עד אוגוסט וספטמבר עד דצמבר.

מיכל דויטש-הנר: יש לנו שלושה מסלולים – המסלול האדום המורחב, מסלול המחזורים ומסלול ההוצאות.

מיכל דויטש-הנר: במסלול המחזורים היה את מה שקראנו תקופת הבסיס ותקופת הבסיס לגבי המקטע השני, השלישי והרביעי, משמע, של 2008, לגבי המקטעים הללו שהם בעצם שנת 2008, תקופת הבסיס היא 2007.

מיכל דויטש-הנר: כפי שאמרתי קודם, המקטע הראשון של הפיצוי הוא גם 2007.

שגית אפיק: מי שבחר במסלול אחר?

מיכל דויטש-הנר: זה לא קשור.

מיכל דויטש-הנר: ההוראות של המעבר בין מסלולים קבועות.

מיכל דויטש-הנר: מה שנשאר, נשאר.

שגית אפיק: את לא משנה אותן.

שגית אפיק: זאת אומרת, אי אפשר יהיה עכשיו לעבור למסלול אחרף.

מיכל דויטש-הנר: הם צריכים להגיש תביעה תוך 90 ימים.

חזקיה ישראל: אין לנו הערות לגבי העניין הזה.

חזקיה ישראל: זאת בקשה שהגיעה מהשטח.

סטס מיסז'ניקוב: חשבנו שהדיון יהיה דיון מאוד ארוך.

חיים אורון: כמה כסף זה?

שי חרמש: היא לא יודעת.

שי חרמש: זה תלוי בתביעות.

מיכל דויטש-הנר: תלוי איך ייגמרו התביעות.

שי חרמש: לא פנו.

מיכאל דולמן: אפשר לצפות את ירידת המחזורים בניכוי הוצאות.

מיכאל דולמן: כלומר, היה מחזור של למשל 100 אלף שקלים, עכשיו המחזור הוא 50 אלף שקלים, הירידה במחזורים פחות ההוצאה הנחסכת.

מיכאל דולמן: ברגע שאתם לתקופת הבסיס מוסיפים את הפיצוי, מה קורה בחלק השני?

מיכאל דולמן: הפיצוי הוא לא הוצאה ואין בגינו הוצאה.

מיכל דויטש-הנר: עדיין זה יהיה זה פחות זה בניכוי ההוצאה הנחסכת.

מיכל דויטש-הנר: הראשון ממנו מפחיתים הוא יותר גדול.

שגית אפיק: היא מגדילה אותו.

חיים אורון: הפיצוי הוא הכנסה בלי הוצאה.

מיכאל דולמן: ההוצאה מהווה 50 אחוזים מסך כל ההכנסות.

מיכל דויטש-הנר: אני צריכה לחזור לתקנות העיקריות.

מיכל דויטש-הנר: אני לא זוכרת את הנוסח המלא שלהן.

מיכאל דולמן: בשנת 2006 הייתה הכנסה של 100 אלף שקלים, 50 אחוזים הוצאה ו-50 אחוזים רווח תפעולי.

מיכאל דולמן: אמרנו ש-50 אלף שקלים ב-2007, כלומר, 25 אלף שקלים הוצאה ו-25 אלף שקלים בגין זה אנחנו מוסיפים עוד 25 אלף שקלים כפיצוי.

מיכאל דולמן: הגענו אם כן ל-75.

מיכל דויטש-הנר: אני לא אתך.

מיכל דויטש-הנר: קשה לי מאוד לעשות חישוב מתמטי כך.

מיכל דויטש-הנר: כתוב: "סכום הפרש המחזורים שהוא מוכפל במשלים ההוצאה הנחסכת ומוכפל במספר החודשים".

מיכל דויטש-הנר: לגבי המקטע הראשון של הנוסחה, במסלול המחזורים, במלים "סכום הפרש המחזורים, מחזור הבסיס פחות המחזור של התקופה בשלה נקבע הפיצוי", מחסור הבסיס הוא איקס פלוס וואי וזה שבשלו נקבע הפיצוי הוא Z.

מיכל דויטש-הנר: איקס פלוס וואי פחות Z – יצא לי A ו-A מוכפל במשלים ההוצאה הנחסכת שיש לו הגדרה בתוך התקנות העיקריות שהוועדה אישרה במרץ.

מיכל דויטש-הנר: סך התשומות השוטפות מחולק במחזור העסקאות של הניזוק בתקופה האמורה ומוכפל ב-0.8.

מיכל דויטש-הנר: הפיצוי איננו נסיבה רלוונטית בנוסחה הזאת.

מיכל דויטש-הנר: זאת נסיבה שלוקחת את התשומות, מכפילה אותה ב-0.8, לוקחת את שיעור ההוצאה הנחסכת.

מיכאל דולמן: בסופו של דבר תהיה עוד תוספת.

מיכל דויטש-הנר: זה מה שאמרתי.

חיים אורון: היות שהפיצוי הוא כשלעצמו כבר נטו, היה לי בשנה שעברה מחזור של 100 והיה לי פיצוי של 10, כך שהיו לי 110.

חיים אורון: כדי לייצר את ה-100 היו לי הוצאות, כדי לייצר את ה-10 לא היו לי הוצאות.

חיים אורון: מה שהם עשו, הם הפכו את ה-110 לבסיס ממנו הם לוקחים בשנה הבאה.

חיים אורון: אם בשנה הבאה היו 50, אז זה לא 50 מ-100 אלא זה 50 מ-110.

מיכל דויטש-הנר: ה-60 כפול משלים ההוצאה הנחסכת.

מיכל דויטש-הנר: זה פחות 0.8.

שי חרמש: עלתה סוגייה של חברה ציבורית לגבי מסלול ירוק והבטחתם להסדיר את זה.

שי חרמש: זה סודר?

שי חרמש: הייתה תקלה שחברה ציבורית לא יכולה להגיש תביעה במסלול ירוק.

מיכל דויטש-הנר: מה זאת חברה ציבורית?

שי חרמש: חברת ח"צ.

מיכל דויטש-הנר: שהיא חברה נסחרת בבורסה?

שי חרמש: ודאי.

מיכל דויטש-הנר: ואז אמרנו כמה דברים על מסלול ירוק במובן הזה.

שי חרמש: ניסינו להעביר חברות ציבוריות עם תביעות דרך המסלול הירוק ולא קיבלו את זה.

שי חרמש: מה זה משנה אם זאת חברה ציבורית או פרטית?

שי חרמש: מה זה משנה אם הנפקתי את המפעל הזה או השארתי אותו בבעלות מלאה שלי?

שי חרמש: יהודה הבטיח להסדיר את העניין.

מיכל דויטש-הנר: אם אני זוכרת נכון, זה לא יהיה תיקון לתקנה אלא בחישוב הפיצוי, הם ייקחו ביישום את הנוסחה.

שי חרמש: את הנוסחה הירוקה.

מיכל דויטש-הנר: אם אני זוכרת נכון אבל אני אבדוק את זה.

שי חרמש: אני נאלץ להגיד עוד פעם שהם עשו עבודה טובה.

שי חרמש: קשה לי לומר את זה, אבל אני אומר.

שי חרמש: נתקלים בבעיה שרוצים להעלות את החברות הציבוריות על מסלול ירוק אבל חוסמים את זה.

שי חרמש: לא תמיד האדום נותן את המענה האמיתי.

שי חרמש: הם מגיעים ראשונים, אפילו לפני מכבי האש.

סטס מיסז'ניקוב: בשדרות מישהו התעורר וזאת רשות המסים.

מיכל דויטש-הנר: כאמור, אני אבדוק כי אני לא יודעת.

שי חרמש: למען הגילוי הנאות, אני בעל עניין.

שי חרמש: אמרה לי חברה אחת שבמסלול אדום היא לא מצליחה לעבור.

סטס מיסז'ניקוב: אנחנו מצביעים על תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה) (מס' 2), התשס"ח-2008 – עוטף עזה.

סטס מיסז'ניקוב: ה צ ב ע ה אושר פה אחד

שי חרמש: מיכל, הייתה לי בעיה עם מפעל בזיקים שקיבל פיצוי על 2007 וכאשר הוא הגיש את הדוח על 2008 באו ואמרו לו שעל בסיס ההשוואה זה 2007.

שי חרמש: הוא אומר שבסיס ההשוואה הוא לא 2007 אלא הוא 2005, 2006 וקודמו.

שי חרמש: זה מתייחס לנושא הזה?

שי חרמש: אתם מחזירים כל דוח לשנה אחרי כן?

חיים אורון: לא, בסיס ההשוואה הוא 2005.

מיכל דויטש-הנר: לא הבנתי את השאלה.

שי חרמש: קיבלתי תשובה.

מיכל דויטש-הנר: 2005, למה?

שי חרמש: המפעל בזיקים הגיש תביעה על 2007.

מיכל דויטש-הנר: על נזקים שקרו לו ב-2007?

שי חרמש: כן, נזקים עקיפים.

מיכל דויטש-הנר: תקופת הבסיס שלו היא 2005 ו-2006, ה-14 חודשים.

שי חרמש: כשהוא מגיש על 2008, מה תהיה תקופת הבסיס?

מיכל דויטש-הנר: 2007.

שי חרמש: מה ההגיון?

מיכל דויטש-הנר: זה מה שעשינו בתקנות ועכשיו אנחנו מוסיפים ל-7 את הפיצוי שהוא קיבל בגין 7.

מיכל דויטש-הנר: אלו התקנות.

שי חרמש: עכשיו זה ברור.

שי חרמש: עכשיו הבנתי.

מיכאל דולמן: מה קורה עם אלה שלא הגישו את התביעה ל-2007?

מיכל דויטש-הנר: כתוב בחוק תוך כמה זמן צריך להגיש תביעה.

מיכל דויטש-הנר: זאת הוראה חוקית.

סטס מיסז'ניקוב: תודה.